Arrenca la 3a edició d’Associa’t a la Festa! | Associa't
Aquest dissabte 22 de setembre hem engegat l’Associa’t a la Festa 2018. Des de les quatre de la tarda fins a les vuit del vespre, la plaça de Catalunya de Barcelona ha bullit d’activitat, amb actuacions en directe, instal·lacions artístiques, tallers i propostes per a tota la família.
El tret de sortida l’han donat les 7 ràdios comunitàries que des de primera hora de la tarda ens han oferit una programació en directe, amb entrevistes a les entitats, debats, concursos i fins i tot una unitat mòbil itinerant a la plaça. Un dels moments destacats d’aquesta ràdio en directe ha estat la connexió amb una altra ràdio de La Mercè: Ràdio Fabra, instal·lada a la Fabra i Coats de Barcelona, gestionada per la Xarxa de Ràdios Comunitàries de Barcelona (XRCB) i emmarcada dins la programació del BAM-Cultura Viva.
A més, gràcies a l’equip de comunicació i un desplegament especial, teniu l’última hora de la plaça, amb els millors vídeos i fotos de la jornada perquè no us en perdeu cap detall. Només us cal seguir-nos a les xarxes socials:
Facebook: AssociatBCN
Instagram: associatbcn
Demà diumenge hi tornem a ser des de les 10h del matí fins a les 20h del vespre.
Vine a la plaça! Associa’t a la Festa.